**Referat fra bestyrelsesmøde (Kollelev Mosepark)**

**Dato: 10. oktober 2018 kl. 19:30**

**Sted: hos Dorte**

**Tilstede: Henrik(HD), Olav L(OL), Olav E(OE), Gregers(GL), Dorte(DS), Birgit(BM), Peter(PS), Morten(MC), Ilsa(IH).**

**Ref.: IH**

**AGENDA:**

1. **Velkomst og godkendelse af referat fra sidste møde**
2. **Godkendelse af dagsorden**
3. **Opfølgning på løbende aktiviteter**
4. **Generalforsamling 2019**
5. **Status**
6. **Siden sidst, orientering (HD)**
7. **Næste møde**
8. **Evt.**

**Ad 1.** Referat fra sidste møde godkendt. (Ny procedure fra nu: indsigelser til referatet fremsendes til referenten senest 14 dage efter modtagelse af referat blandt bestyrelsen. Derefter betragtes det som godkendt og lægges på hjemmesiden.)

**Ad 2.** OK.

**Ad 3.** *Broen:* Den hvide bro har fået særlig bevågenhed denne sommer. PS var med sin sædvanlige ildhu gået i gang med at male på den hvide bro, men fik pludseligt selskab af malere via LTK. Sidstnævnte har gennemført et større rensnings/malerarbejde. Det er da bestemt alle tiders. Der trænger bare til lidt opklaring omkring rollerne hos kommunen og hos os aprospos den partnerskabsaftale, der er indgået. PS og OL tager kontakt til LTK for at få det på plads. Imens glæder vi os over vores fine bro og malerne over service fra PS under arbejdet.

*Parken:*

I parken var der flot tilslutning i september til le slåning, beskæring og sammenrivning under OE´s indkaldelse og engagement. I alt var en halv snes grundejere involveret. Det gav skånsom pleje til naturen, fællesskab – og gode sandwichs. Og kommunen var denne gang hurtige til at fjerne de store bunker.

Vedr. kanalen har OE og HD sendt en omfattende skrivelse med uddybende plan og tegninger omkring realistisk oprensning af kanalen under den lille bro. LTK har kvitteret og er opmærksom på, vi afventer – og snart er utålmodige! - men undskylder med pt at have travlt omkring problematikken med private fællesveje etc.

Kommunen reagerede hurtigt efter DS´s henvendelse om skiltning omkring hunde i snor med opsætning af skilte. Møder vi løse hunde kan ejerne henvises til Geels Skov - 300 m væk – hvor hunde må gå frit. Det må være alles – også hundeejernes – interesse at passe på naturen i mosen og herunder også, at dyreunger af den ene eller anden slags ikke jages af for ivrige hunde. DS og OE stikker hovederne sammen for at fremtrylle permanente/aktuelle skilte med opfordring til at passe på vores fælles natur og oplevelser i mosen.

*Sociale medlemsarrangementer:*

DS og OE tager sig også i år af at arrangere den stemningsfulde lysfeststund i mosen. Som sædvanlig den 1. december kl. 17 – i år en lørdag.

Der var enighed om at lægge dato for grillaftenen i mere faste rammer. Således vil den fremover blive onsdag aften i uge 34 (august) – i tilfælde af dårligt vejr med mulighed for udskydelse til onsdagen i uge 35. OL er fortsat tovholder.

*Medlemskommunikation:*

IH er nu tovholder for opdatering/oplægning af meddelelser med arkiveringsrelevans (herunder især referater) på vores hjemmeside Kollelevmosepark.dk.

Otto, Brovænget 43, har fortsat det tekniske omkring hjemmesiden og hjælper også fortsat og beredvilligt. (I august afholdt Otto, IH og HD et hjemmeside håndterings introduktionsmøde hos IH).

Foreningen er nu på Facebook i en lukket gruppe. Her kan medlemmerne og bestyrelsen kommunikere om stort og småt - her og nu. Vi håber på så mange medlemmer som muligt melder sig til gruppen. BM er vores faste FB-tovholder.

**Ad 4.** *Generalforsamlingen:* Emne til næste generalforsamling (4. eller 24. april 2019 alt efter mulighed for lokale - kan først bestilles 3 mdr før) kunne være noget om mosen/naturen evt. med en Naturvejleder eller Dansk Ornitologisk Forening (OE og HD drøfter sammen videre om dette).

**Ad 5.** *Status:*Foreningen har pt 42 medlemmer ud af 67 mulige (DS). Pt indestående i bank: 13,464,79 kr (DS).Overdragelse i forb. med formandsskiftet er nu bankmæssigt på plads. DS tager kontakt til bank vedr. omkostninger ved evt. mulighed for PBS – indbetalinger af medlemskontingent.

Omkring Persondatapolitik henter IH inspiration fra en anden forening og udarbejder en til brug for ”Kollelev Mosepark”. Bliver lagt på hjemmesiden efter formandsgodkendelse.

GL foreslår digitalisering af foreningens arkiv længere tilbage og går videre med at finde muligheder for dette.

**Ad 6.**

HD har sammen med andre formænd for grundejerforeninger i LTK været til positivt møde med borgmesteren m.fl. fra Rådhuset. Formål og den gode intention var ønske fra LTK om mere og løbende (måske 2 møder om året) dialog.

Omkring private fællesveje er der ved at blive dannet private vejlaug rundt omkring. Ønskes hjælp til dette må vi henvise til de to andre grundejerforeninger i området, da vores fokus er mosen og naturen omkring.

For at hjælpe nuværende og nye grundejere med grunde ud til søerne om hvad man må og nok mest IKKE må, vil OE udarbejde en oversigt/henvisning til love/praragraffer, - og den vil blive lagt på Kollelevmosepark.dk.

**Ad 7.**

Næste møde: torsdag den 21. februar 2019 kl. 19:30 hos IH, Parkvej 33.

**Ad 8.**

Henvendelse fra et medlem af foreningen om evt. en ny og banebrydende og allerede gennemprøvet måde at rense søerne på (se Microbes.dk) tages til efterretning og besvares af HD til medlemmet.

I flg. vores naboforeninng Kollelev Grundejerforenings ”Efterårsnyt” har denne fået foretaget og vil fremover foretage måling af vandkvaliteten i mosen. HD kontakter formanden for at få dette uddybet nærmere.

Ilsa Nyman Hald (IH), 21. oktober 2018.